

**ข่าวประชาสัมพันธ์**

**ภาคอีสานเฮ “กรุงไทย” จัดเต็มโปรโมชัน“สินเชื่อ-เงินฝาก” ม่วนซื่นในงาน MONEY EXPO อุดรธานี 6-8 ต.ค.นี้**

**ธนาคารกรุงไทย** มุ่งมั่นพัฒนาผลิตภัณฑ์และบริการทางการเงินที่ทันสมัย เพื่อตอบโจทย์ลูกค้าทุกกลุ่มและยกระดับคุณภาพชีวิตคนไทยให้ดีขึ้นในทุกวัน จัดเต็มโปรโมชันทางการเงินเข้าร่วมงาน **“มหกรรมการเงิน อุดรธานี ครั้งที่ 10”** (MONEY EXPO UDONTHANI 2023) ภายใต้แนวคิด **“Growing Together for Sustainability เคียงข้างไทย สู่ความยั่งยืน”** ระหว่างวันที่ 6 - 8 ตุลาคม 2566 ที่อุดรธานีฮอลล์ ชั้น 4 ศูนย์การค้าเซ็นทรัลอุดร จ.อุดรธานี

ภายในงาน ธนาคารคัดสรรผลิตภัณฑ์และบริการสุดพิเศษ ได้แก่ **สินเชื่อ SME ไซส์เล็ก** ดอกเบี้ยเริ่มต้น 4% ต่อปี วงเงินกู้สูงสุด 3 ล้านบาท ไม่ต้องใช้หลักทรัพย์ค้ำประกัน เพื่อช่วยเสริมสภาพคล่องลูกค้าธุรกิจ **สินเชื่อ SME วงเงินสูง×3** รับวงเงินสูงสุด 3 เท่าของมูลค่าหลักประกัน สูงสุด 20 ล้านบาท อัตราดอกเบี้ยเริ่มต้น MRR+2.5% ต่อปี ผ่อนนานสูงสุด 7 ปี นอกจากนี้ ยังสนับสนุนลูกค้าบุคคลเข้าถึงแหล่งเงินทุน ผ่าน**สินเชื่อ กรุงไทย Smart Money** สำหรับผู้มีรายได้ประจำแต่ไม่มีบัญชีเงินเดือนกับธนาคาร วงเงินกู้สูงสุด 5 เท่าของรายได้ ผ่อนนาน 5 ปี โดยไม่ต้องมีหลักประกัน

สำหรับผลิตภัณฑ์ส่งเสริมความมั่นคงในชีวิตได้แก่ **สินเชื่อกรุงไทยบ้านให้เงิน** เปลี่ยนหลักทรัพย์ให้เป็นเงินก้อนโตได้ง่าย ดอกเบี้ยเริ่มต้น 6.07% วงเงินกู้สูงสุด 20 ล้านบาท ผ่อนนานสูงสุด 30 ปี **สินเชื่อที่อยู่อาศัย สำหรับผู้ซื้อทรัพย์สินพร้อมขาย (NPA)** อัตราดอกเบี้ยต่ำ ฟรีค่าธรรมเนียมการประเมินราคาหลักทรัพย์ค้ำประกัน พร้อม Krungthai NPA เหมาเหมา ซื้อทรัพย์ราคาพิเศษ เมื่อซื้อตั้งแต่ 3 รายการขึ้นไป

ส่วนโปรโมชันที่สนับสนุนการออม ได้แก่ **เงินฝากปลอดภาษี Krungthai ZERO TAX MAX** ดอกเบี้ย 2.30% ต่อปี **เงินฝาก Krungthai NEXT Savings** เปิดบัญชีง่ายๆ ผ่านแอปพลิเคชัน Krungthai NEXT ดอกเบี้ย 1.50% ต่อปี **เงินฝากประจำพิเศษ 14 เดือน** ดอกเบี้ย 2.0% **เงินฝากประจำ 36 เดือน** ดอกเบี้ย 2.65% และจัดโปรพิเศษสำหรับลูกค้าที่สมัครบัตรเดบิตกรุงไทย รับ 2 ต่อ ฟรีค่าธรรมเนียมออกบัตร และรับส่วนลดค่าธรรมเนียมปีแรก รวมมูลค่า 200 บาท เมื่อสมัครผ่านแอปพลิเคชัน Krungthai NEXT และกรอกโค้ด EXPO

**ทีม Marketing Strategy**

**6 ตุลาคม 2566**